TRAFNIDIAETH GYHOEDDUS I DEITHWYR, CYMRU Enwi, cychwyn a chymhwyso 1 1 Enw'r Rheoliadau hyn yw Rheoliadau Grant Gweithredwyr Gwasanaethau Bysiau (Diwygio) (Cymru) 2003, a deuant i rym ar 1 Mai 2003. 2 Mae'r Rheoliadau hyn yn gymwys i Gymru. Dehongli 2 Yn y Rheoliadau hyn, ystyr “Rheoliadau 2002” (“ the 2002 Regulations ”) yw Rheoliadau Grant Gweithredwyr Gwasanaethau Bysiau (Cymru) 2002 . Diwygio Rheoliadau 2002: dehongli 3 1 Mewnosodir y canlynol yn rheoliad 2 o Reoliadau 2002 (dehongli) — a o flaen diffiniad “gwasanaeth lleol” — ystyr “gwasanaeth coetsys domestig” (“ domestic coach service ”) yw gwasanaeth bysiau— sy'n cludo teithwyr am brisiau tocyn unigol; sy'n gweithredu rhwng dwy arosfan raglenedig (y mae rhaid i o leiaf un ohonynt fod yng Nghymru), p'un a yw'r gwasanaeth yn terfynu yn un o'r arosfannau hyn neu yn y ddwy ohonynt; ac nad yw'n wasanaeth lleol; ; b ar ôl diffiniad “person anabl” — “ystyr “pris tocyn apex” (“ apex fare ”), mewn perthynas â thaith, yw pris tocyn sy'n daladwy wrth brynu tocyn ar gyfer y daith honno o leiaf saith diwrnod clir cyn y dyddiad teithio, ac sy'n bris tocyn nad yw'n fwy na 90% o'r pris tocyn llawn ar gyfer oedolyn a fyddai'n daladwy wrth brynu tocyn o'r fath ar y diwrnod teithio; ar y diwedd — mae i “trwydded consesiwn teithio statudol” (“ statutory travel concession permit ”) yr un ystyr â “statutory travel concession permit” yn adran 145 o Ddeddf Trafnidiaeth 2000. . Diwygio Rheoliadau 2002: rheoliad 3 4 1 Mae Rheoliad 3 o Reoliadau 2002 (cymhwyster i gael grant) yn cael ei ddiwygio yn unol â'r ddarpariaeth ym mharagraffau (2) a (3). 2 Ar ddiwedd paragraff (1) mewnosodir — ch gwasanaeth coetsys domestig, i'r graddau y mae ei daith yng Nghymru ac y mae'r amodau a nodir ym mharagraff (5) yn cael eu bodloni mewn perthynas ag ef. . 3 Mewnosodir ar y diwedd— 5 Yr amodau y cyfeirir atynt ym mharagraff (1)(ch) yw— a bod y gwasanaeth yn darparu consesiynau teithio hanner-pris (ac eithrio i bersonau sy'n teithio drwy dalu pris tocyn apex) ar nid llai na 290 diwrnod y flwyddyn ac ar nid llai nag 21 diwrnod y mis (ac eithrio mis Rhagfyr) ac ar nid llai na 12 diwrnod ym mis Rhagfyr (neu nifer pro rata y diwrnodau hynny yn ôl eu trefn os yw'r gwasanaeth yn rhedeg am ran o flwyddyn neu fis yn unig; gan dalgrynnu'r nifer gofynnol i lawr, yn ôl yr angen, i'r nifer cyfan agosaf o ddiwrnodau), i'r canlynol— i personau sydd wedi cyrraedd 60 oed; a ii unrhyw berson y mae trwydded consesiwn teithio statudol gyfredol wedi'i dyroddi iddo, wrth i'r person hwnnw ddangos y drwydded, neu i unrhyw berson arall sy'n gallu dangos y byddai ganddo hawl i gael trwydded consesiwn teithio statudol oni bai am gytundeb o dan adran 145(6) o Ddeddf Trafnidiaeth 2000; b bod y gwasanaeth yn rhedeg o leiaf unwaith yr wythnos am gyfnod heb fod yn llai na chwe wythnos yn olynol; c bod y seddau sydd ar y cerbyd, a'r seddau hynny yn gyfrwng i ddarparu'r gwasanaeth, ar gael fel rheol i aelodau'r cyhoedd a bod y gwasanaeth yn cael ei ddefnyddio'n rheolaidd gan yr aelodau hynny; ch bod y gwasanaeth yn cael ei weithredu yn unol ag amserlen; a d bod trefniadau yn cael eu gwneud sy'n rhoi cyfle rhesymol i aelodau'r cyhoedd gael gwybod am fodolaeth y gwasanaeth, yr amserau y mae ar waith a'r lleoedd y mae'n eu gwasanaethu. . Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 . Jane Hutt Y Gweinidog dros Iechyd a Gwasanaethau Cymdeithasol 27 Mawrth 2003